Diari Oficial de la Generalitat Valenciana


Sumari del DOGV 9791, del 19-02-2024 (2024/1370)

Anunci de consulta pública prèvia del projecte d'orde de la Conselleria d'Educació, Vicepresidència Primera i Conselleria de Cultura i Esport, per la qual s'establixen les bases reguladores per a la concessió de subvencions per a actuacions de conservació i protecció dels béns immobles del patrimoni cultural de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9791

Data del DOGV
:   19-02-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/1370


Data del document
:   06-02-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Anunci

Descriptors 

:   * Vicepresidència Primera i Conselleria de Cultura i Esport

Anunci de consulta pública prèvia del projecte d'orde de la Conselleria d'Educació, Vicepresidència Primera i Conselleria de Cultura i Esport, per la qual s'establixen les bases reguladores per a la concessió de subvencions per a actuacions de conservació i protecció dels béns immobles del patrimoni cultural de la Comunitat Valenciana. [2024/1370]  
  
En compliment de l'article 15 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, s'oferix a la ciutadania informació sobre els seus antecedents, els problemes que es pretenen solucionar amb la nova regulació, la necessitat i l'oportunitat de la seua aprovació, els objectius, les possibles solucions alternatives, i tota la informació que puga ajudar a la ciutadania a formar-se una opinió sobre la problemàtica, mitjançant la pertinent consulta pública, abans de l'elaboració per esta conselleria de l'orde per la qual s'establixen les bases reguladores de les subvencions per a actuacions de conservació i protecció dels béns immobles del patrimoni cultural de la Comunitat Valenciana.   
  
En atenció a la seua especial naturalesa, l'article 165 de la Llei 1/2015, de 6 de febrer, d'hisenda pública, del sector públic instrumental i de subvencions, establix que tots els tràmits seran evacuats per via d'urgència; per la qual cosa, d'acord amb l'article 14.4 de la Llei 4/2023 esmentada, s'establix un període de deu dies naturals comptador des de l'endemà hàbil al de la publicació d'esta consulta en el DOGV, a fi de demanar l'opinió de les persones i les organitzacions potencialment afectades, en consideració a l'impacte que puga tindre.   
  
En la fitxa adjunta es descriuen els problemes que es pretenen resoldre amb este projecte, les raons de la seua necessitat i l'oportunitat de la seua aprovació, els objectius que pretén i una anàlisi d'altres possibles alternatives (tant de tipus normatiu com d'una altra naturalesa) per a donar solució a la problemàtica detectada.   
Les aportacions i les opinions referides al projecte es realitzaran dins del termini indicat a través del portal de participació ciutadana de la Generalitat GVA Participa, apartat «Legislació col·laborativa», l'enllaç del qual és: Legislació col·laborativa - Consulta prèvia (gva.es). També podran presentar-se a través de l'adreça de correu electrònic bmewpajkucpenxhfzzz@bas.ik.  
  
València, 6 de febrer de 2024.- La directora general de Patrimoni Cultural.: María del Pilar Tébar Martínez.  
  
  
A) Antecedents de la norma Orde 29/2022, de 4 de maig, de la Conselleria d'Educació, Cultura i Esport, per la qual s'establixen les bases reguladores de la concessió de subvencions per a actuacions de conservació i protecció dels béns immobles del patrimoni cultural de la Comunitat Valenciana  
  
B) Problemes que es pretenen solucionar amb la iniciativa La conservació i protecció patrimonial de manera que s'implemente l'acció pública en esta matèria mitjançant fórmules de col·laboració publicoprivada atesa la ingent quantitat d'esta mena de béns de la titularitat privada o altres administracions  
C) Necessitat i oportunitat   
de la seua aprovació La necessitat i oportunitat de la seua aprovació deriva del mandat legal contingut en l'article 94 de la Llei 4/1998, d'11 de juny, de la Generalitat, del Patrimoni Cultural Valencià, en relació amb els béns de naturalesa immoble, mitjançant la regulació de les ajudes dirigides a la conservació, manteniment, restauració, rehabilitació, investigació i documentació respecte de béns inclosos en l'Inventari General del Patrimoni Cultural Valencià i de les actuacions arqueològiques i paleontològiques  
D) Objectius de la norma Aprovar les bases reguladores de la concessió de subvencions per a actuacions de conservació i protecció dels béns immobles del patrimoni cultural de la Comunitat Valenciana a fi de dotar de l'adequat marc normatiu a les ajudes que es concedisquen.  
E) Possibles solucions alternatives reguladores  
i no reguladores En l'àmbit competencial de la Generalitat, no existix una altra possible solució ni alternativa reguladora ni no reguladora